laion/Wikipedia-Exotic huggingface dataset:
Mountain Dew

Mountain Dew (ზოგიერთ ქვეყანაში — Mtn Dew) — გაზიანი გამაგრილებელი სასმელის ბრენდი. ეკუთვნის PepsiCo-ს. ორიგინალური რეცეპტი 1940 წელს შექმნა ორმა ტენესელმა სასმელების ჩამომსხმელმა: ბარნი და ელი ჰარტმანებმა. განახლებული რეცეპტი ეკუთვნის ბილ ბრიჯფორტს (1958). რეცეპტზე უფლებები მოიპოვა Tip Corporation-მა (ვირჯინია). უილიამ ჰ. „ბილ“ ჯონსმა Tip Corporation-დან კიდევ უფრო დახვეწა რეცეპტი და 1961 წელს დაიწყო ამ რეცეპტით ჩამოსხმა. 1964 წლის აგვისტოში Mountain Dew-ის ბრენდი და წარმოების უფლებები შეიძინა Pepsi-Cola-მ და დისტრიბუცია გაფაართოვა შეერთებულ შტატებსა და კანადაში. ↑ Mason, Doug (16 September 2007). „Drinking in History“. Knoxville News Sentinel. დაარქივებულია ორიგინალიდან — 10 October 2014. ↑ Maddry, Larry (1994-08-06). „Reprinted Article: Soft drink finally gets its Dew from small Virginia town“. Virginian Pilot. Norfolk, VA. დაარქივებულია ორიგინალიდან — 5 February 2016. ციტირების თარიღი: 2014-12-23. ↑ Elledge, Glenna (1994-07-27). „Reprinted Article: Town of Marion recognizes 'Home of Mountain Dew“. Smyth County News. Marion, VA. დაარქივებულია ორიგინალიდან — 5 February 2016. ციტირების თარიღი: 2014-12-23 – წარმოდგენილია Michael "Fred" Fredericks's Web Site-ის მიერ. ↑ Collins, Glenn (16 December 1996). „Coca-Cola, in Direct Attack on Pepsi, to Introduce Challenger to Mountain Dew“. The New York Times. დაარქივებულია ორიგინალიდან — 20 July 2011.
Did You Know That There's a Tunnel Under Ocean Blvd

„Did You Know That There's a Tunnel Under Ocean Blvd“ (ქართ. „იცოდი, რომ ოუშენის ბულვარის ქვეშ გვირაბია?“) — ამერიკელი მომღერალ ლანა დელ რეის მეცხრე სტუდიური ალბომი, რომელიც გამოვიდა 2023 წლის 24 მარტს. დელ რეიმ დისკისთვის მასალის წერა დაიწყო 2021 წლის შემოდგომაზე Blue Banisters-ის გამოშვებამდე. მის იმდროინდელ პარტნიორ მაიკ ჰერმოსასთან ერთად მათ დაწერეს რამდენიმე სიმღერა, რის შემდეგაც ჯეკ ანტონოფი, დრიუ ერიქსონი და ზაკ დაუესი მისი ბოლო ნამუშევრების მთავარი პროდიუსერები, შეუერთდნენ ალბომზე მუშაობას. წერის პროცესში ლანა ხშირად მიმართავდა „მედიტატიური სპონტანური სიმღერის“ ტექნიკას. ჩაწერა ძირითადად ლოს-ანჯელესში ხდებოდა და დასრულდა 2022 წლის შემოდგომაზე. ალბომის სათაური არის მინიშნება მიტოვებულ ჯერგინსის გვირაბზე, რომელიც მდებარეობს ქ. ლონგ-ბიჩში, კალიფორნია. სიმღერები არის ინდი პოპის, ფოლკისა და საორკესტრო პოპის სტილში შესრულებული და სესხულობს ტრაპის, გოსპელისა და რეპის ელემენტებსაც. ჩანაწერში ფართოდ გამოიყენებოდა ფორტეპიანო, სიმებიანი და დასარტყამი საკრავები.
ნიარპიიო

ნიარპიიო (ფინ. Närpiö;ასევე ცნობილი როგორც ნერპესი) — ქალაქი და მუნიციპალიტეტი სამხრეთ-აღმოსავლეთ ბოტნიის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 9 547 ადამიანს შეადგენს. მუნიციპალიტეტის ფართობი 2 334.14 კმ²-ია. მოსახლეობის სიმჭიდროვე 9.77 ადამიანია 1 კმ²-ზე. მუნიციპალიტეტის ერთადერთი ოფიციალური ენაა ფინური ენა. Town of Närpes – Official website ↑ http://www.stat.fi/meta/luokitukset/kunta/001-2012/luokitusavain_ks.html ↑ 2.0 2.1 Kuntien ja kielisuhdeluokituksen 2024 välinen luokitusavain, Klassificeringsnyckeln mellan kommuner och språklig indelning år 2024, The correspondence table between municipalities and language distribution in 2024 — Statistics Finland, 2024. <a href="https://wikidata.org/wiki/Track:Q798557"></a><a href="https://wikidata.org/wiki/Track:Q125824619"></a> ↑ Population growth biggest in nearly 70 years — Statistics Finland. <a href="https://wikidata.org/wiki/Track:Q798557"></a>
კრისტიინანკაუპუნკი

კრისტიინანკაუპუნკი (ფინ. Kristiinankaupunki) — ქალაქი და მუნიციპალიტეტი სამხრეთ-აღმოსავლეთ ბოტნიის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 6 252 ადამიანს შეადგენს. მუნიციპალიტეტის ფართობი 682.53 კმ²-ია. მოსახლეობის სიმჭიდროვე 9.16 ადამიანია 1 კმ²-ზე. მუნიციპალიტეტის ერთადერთი ოფიციალური ენაა ფინური ენა. Official website დაარქივებული 2016-02-19 საიტზე Wayback Machine. Kristinestad 1649–1999. One of the best preserved wooden towns in Fenno-Scandinavia ↑ 1.0 1.1 http://www.stat.fi/meta/luokitukset/kunta/001-2012/luokitusavain_ks.html ↑ 2.0 2.1 Kuntien ja kielisuhdeluokituksen 2024 välinen luokitusavain, Klassificeringsnyckeln mellan kommuner och språklig indelning år 2024, The correspondence table between municipalities and language distribution in 2024 — Statistics Finland, 2024. <a href="https://wikidata.org/wiki/Track:Q798557"></a><a href="https://wikidata.org/wiki/Track:Q125824619"></a> ↑ Population growth biggest in nearly 70 years — Statistics Finland. <a href="https://wikidata.org/wiki/Track:Q798557"></a>
კრუუნუპიი

კრუუნუპიი (ფინ. Kruunupyy ასევე ცნობილი როგორც კრონობი) — მუნიციპალიტეტი იაკობშტადის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 6 406 ადამიანს შეადგენს. მუნიციპალიტეტის ფართობი 752.65 კმ²-ია. მოსახლეობის სიმჭიდროვე 8.99 ადამიანია 1 კმ²-ზე. მუნიციპალიტეტის ერთადერთი ოფიციალური ენაა ფინური ენა. Municipality of Kronoby – Official website ↑ 1.0 1.1 http://www.stat.fi/meta/luokitukset/kunta/001-2012/luokitusavain_ks.html ↑ 2.0 2.1 Kuntien ja kielisuhdeluokituksen 2024 välinen luokitusavain, Klassificeringsnyckeln mellan kommuner och språklig indelning år 2024, The correspondence table between municipalities and language distribution in 2024 — Statistics Finland, 2024. <a href="https://wikidata.org/wiki/Track:Q798557"></a><a href="https://wikidata.org/wiki/Track:Q125824619"></a> ↑ Population growth biggest in nearly 70 years — Statistics Finland. <a href="https://wikidata.org/wiki/Track:Q798557"></a>
აგროსფერო

„აგროსფერო“ (იურიდიული დასახელება შპს „ნობლექსი“) — სასოფლო-სამეურნეო პროდუქციისა და აგროტექნიკის იმპორტიორი ქართული კომპანია. დაარსდა 2005 წლის 24 თებერვალს. „აგროსფერო“ ფლობს მაღაზიათა ქსელსა და სერვისცენტრებს. ცენტრალური ოფისი და საწყობი მდებარეობს თბილისში, სერვისცენტრები კი წარმოდგენილია როგორც დედაქალაქში, ისე კახეთსა და ქვემო ქართლში. „აგროსფეროს“ პროდუქცია ხელმისაწვდომია პარტნიორ მაღაზიათა ქსელებშიც, რომლებიც განთავსებულია ქვეყნის მასშტაბით. „აგროსფერო“ თავის მისიად საქართველოში აგრომეურნეობის თანამედროვე მიდგომების დანერგვას, ქვეყნის აგროპოტენციალის ათვისების ხელშეწყობასა და ინოვაციური სასოფლო-სამეურნეო პროდუქციის ხელმისაწვდომობის გაზრდას ასახელებს. თანამშრომლობს პრემიუმ ხარისხის მსოფლიო ბრენდებთან, რომლებიც ორიენტირებული არიან ინოვაციური, მაღალეფექტიანი და გარემოსთვის უსაფრთხო პროდუქტების წარმოებაზე. „აგროსფეროს“ მაღაზიათა ქსელსა და ონლაინ პლატფორმაზე წარმოდგენილია მცენარეთა დაცვის საშუალებები, სათესლე მასალები, სასუქები, სარწყავი და საფილტრაციო სისტემები, მეტეო სადგურები, სასოფლო-სამეურნეო ხელსაწყოები, აგროინვენტარი და ტექნიკა. „აგროსფერო“ 40-ზე მეტი საერთაშორისო პრემიუმ ბრენდის ოფიციალური წარმომადგენელია საქართველოში. კომპანია თანამშრომლობს YARA-ს ანალიტიკურ ლაბორატორიასთან, რომელიც ემსახურება კერძო ფერმერებს, აგრონომ-კონსულტანტებს, კვლევით ცენტრებსა და სხვადასხვა ტიპის დაწესებულებებს მსოფლიოს 50-ზე მეტი ქვეყნიდან. ლაბორატორიაში ტარდება ნიადაგის, ფოთლისა და წყლის ანალიზი. 2021 წელს „აგროსფეროს“ ბაზაზე ჩამოყალიბდა სოფლის მეურნეობის მიმართულების სასწავლო ტრენინგ ცენტრი „აგრარიუმი“, რომელიც ახორციელებს პრაქტიკულ ტრენინგებს აგრონომიის მიმართულებით. 2022 წლიდან „აგროსფერო“ ახორციელებს ახალგაზრდების ხელშემწყობ პროგრამებს. ყოველწლიურად სამ აგრო-მიმართულების სტუდენტს გადასცემს სტიპენდიას. სტიპენდიატებსა და მაღალი მოსწრების მქონე კიდევ შვიდ სტუდენტს კი სთავაზობს სტაჟირებას კომპანიის ბაზებზე. "აგროსფეროს" ოფიციალური ვებგვერდი სტატია "აგროსფეროს" შესახებ ონლაინ მედია "აგროსფეროზე" მედია გამოცემა "აგროსფეროზე" "ინტერვიუ აგროსფეროს სტიპენდიანტთან" დაარქივებული 2023-06-06 საიტზე Wayback Machine.
ხელევანის თეთრი ციხე

ხელევანის ციხე — არქიტექტურული ძეგლი არტაანის ტერიტორიაზე თურქეთის რესპუბლიკა. მდებარეობს ზ.დ. 1750 მეტრზე. ის განლაგებულია მდინარე მტკვრის ხეობის თავზე, მისი ერთ-ერთი მცირე შენაკადის, მარანდერეს სანახებში, მტკვრის მარჯვენა სანაპიროზე. ციხე-სიმაგრე ისტორიულ-გეოგრაფიული თვალსაზრისით მიეკუთვნება არტაანს, თუმცა განლაგებულია ჩრდილის ანუ პალაკაციოს ისტორიულ მხარესთან საკმაოდ ახლოს. ჩრდილოეთით მტკვრის მარცხენა სანაპიროს უერთდება მდინარე ერუშეთისწყალი, სადაც ისტორიული ერუშეთია.
Something Happened On the Way to Heaven

„Something Happened On the Way to Heaven“ — ინგლისელი მომღერალ და სიმღერების ავტორ ფილ კოლინზის სიმღერა და სინგლი ალბომიდან ...But Seriously. სიმღერა მოხვდა აშშ ჩარტის #4 ადგილზე. მისი ავტორები არიან ფილ კოლინზი და დერილ სტერმერი. სინგლის გარეკანზე გამოტანილია კადრი 1946 წლის ფილმიდან „სიცოცხლისა და სიკვდილის საკითხი“. ბრიტანული სინგლის გარეკანზე გამოტანილია სურათი ტონი ჰენკოკით. თავად სიმღერა სპეციალურად დაიწერა ფილმისთვის „ვარდების ომი“. CD Something Happened on the Way to Heaven – 4:37 Something Happened on the Way to Heaven (რემიქსი) – 5:38 I Wish It Would Rain Down (დემო) – 5:19 7" Something Happened on the Way to Heaven (შემოკლებული) – 4:37 I Wish It Would Rain Down (დემო) – 5:19 12" Something Happened on the Way to Heaven – 4:37 Something Happened on the Way to Heaven (რემიქსი) – 5:38 I Wish It Would Rain Down (დემო) – 5:19 ↑ http://www.scribd.com/doc/7124003/Overzicht-Singles ↑ "Hancock record collection" დაარქივებული 2007-12-19 საიტზე Wayback Machine. at www.railwaycuttings.co.uk; retrieved 24 August 2010
ელის ექოლსი

ელის ექოლსი (ინგლ. Alice Echols; დ. 1951) — ამერიკელი ისტორიკოსი, პროფესორი, მწერალი და ფემინისტი. ელის ექოლსი არის სამხრეთ კალიფორნიის უნივერსიტეტის ისტორიის პროფესორი და თანამედროვე გენდერული კვლევების ბარბარა სტრეიზანდის სახელობის კათედრის თავმჯდომარე. ცხოვრობს ლოს ანჯელესში. მისი პირველი წიგნი „გაბედე იყო შეუფერებელი: რადიკალური ფემინიზმი ამერიკაში 1967 -75“ იყო მეორე ტალღის ფემინიზმის პირველი სოციალური და ინტელექტუალური ისტორია, რომელიც ხაზს უსვამდა მის მნიშვნელოვან, მაგრამ რთულ ურთიერთობას შავკანიანთა ძალაუფლების მოძრაობასთან და ახალ მემარცხენეებთან. 1990 წელს ამ წიგნმა გუსტავუს მეიერსის სახელობის საუკეთესო წიგნის ტიტული მოიპოვა. ელის ექოლსის მეორე წიგნი: „ტკბილი სამოთხის ნაიარევები: ჯენის ჯოპლინის ცხოვრება და მოღვაწეობა“, წიგნი აღწერს, როკ მუსიკოსის ბიოგრაფიასა და იმ მუიკალურ მოვლენას, რომლის ნაწილიც იყო ჯოპლინი. ლოს ანჯელეს ტაიმსის მიხედვით, ის დასახელდა 1999 წლის ერთ-ერთ საუკეთესო წიგნად. სადაც ავტორი იკვლევს დისკოს „მხურვალებას“ რაშიც გულისხმობს დისკოს მიერ გადატრიალების მოხდენას ამერიკის რასობრივი წესებში , გენდერულ და სექსუალურ ჩვეულებებში, ქცევებში. მუსიკას ხშირად აღიქვამენ, როგორც საზოგადოებრივი ცვლილების ამსახველ საშუალებას, მაგრამ „Hot Stuff” ცხადყოფს, რომ მუსიკას შესწევს უნარი თავად იყოს ცვლილების მომხდენი. Daring to Be Bad: Radical Feminism in America 1967-1975 Shaky Ground: The Sixties and its Aftershocks (2002) Scars of Sweet Paradise: The Life and Times of Janis Joplin (1999) Hot Stuff: Disco and the Remaking of American Culture (2009) Alice Echols, “ Alice Echols” USC Dornsife College of Letters, Arts and Science USC University of Southern California USC University of Southern California “ Society of Fellows in the Humanities “ History Workshop Podcast DJ History Website ↑ 1.0 1.1 https://journalofmusic.com/author/alice-echols ↑ „Lit up by her own blowtorch“. Irish Times. March 25, 2000. ↑ 3.0 3.1 Alice Echols USC Faculty profile. University of Southern California. ↑ „Dissecting rock 'n' roll's first female superstar“. CNN. დაარქივებულია ორიგინალიდან — 2010-02-16. ციტირების თარიღი: 2024-09-16.
ნადარაია

საკუთარი სახელი ნადარაია შეიძლება აღნიშნავდეს ერთ-ერთ შემდეგ პიროვნებათაგანს: ამირან ნადარაია — ექიმი, პოლიტიკოსი ელიზბარ ნადარაია — მათემატიკოსი ნუგზარ ნადარაია — ეკონომისტი, პოლიტიკოსი სარდიონ ნადარაია — საბჭოთა უშიშროების პოლკოვნიკი
ნავერიანი

საკუთარი სახელი ნავერიანი შეიძლება აღნიშნავდეს ერთ-ერთ შემდეგ პიროვნებათაგანს: თამაზ ნავერიანი — სპორტსმენი (ძიუდო), პოლიტიკოსი ოთარ ნავერიანი — სპორტმენი (კრივი)
ნარმანია

საკუთარი სახელი ნარმანია შეიძლება აღნიშნავდეს ერთ-ერთ შემდეგ პიროვნებათაგანს: დავით ნარმანია — ეკონომისტი, პოლიტიკოსი ზურაბ ნარმანია — პოეტი, მთარგმნელი, ესეისტი იგორ ნარმანია — სპორტსმენი (სამბო), პოლიტიკოსი ნიკა ნარმანია — ფეხბურთელი
თე­მი­ნა ტუ­ა­ე­ვა­

თე­მი­ნა ტუ­ა­ე­ვა (რუს. Теми́на Давидовна Туаева; დ. 16 სექტემბერი, 1945, ვლადიკავკაზი) — რუსი მსახიობი, რეჟისორი, სცენარისტი, რუსეთის კულტურის დამსახურებული მუშაკი (2006), ჩრდილოეთი ოსეთის კულტურის დამსახურებული არტისტი (1996), კოსტა ხეთაგუროვის სახელობის პრემიის ლაურეატი (2009), რუსეთის კინემატოგრაფისტთა კავშირის წევრი, რუსეთის ჟურნალისტთა კავშირის წევრი. 1976 — „ნატვრის ხე“ — ნარგიზა (რეჟ. თენგიზ აბულაძე) 1982 — „ყუბაჩური სამაჯურის საიდუმლო“ — მანაბა, საიდას და (რეჟ. რაფაელ გასპარიანცი) თე­მი­ნა ტუ­ა­ე­ვა ფილმში „ნატვრის ხე“ თე­მი­ნა ტუ­ა­ე­ვა — ეროვნული ფილმოგრაფია თე­მი­ნა ტუ­ა­ე­ვა — კინოფილმების ინტერნეტ მონაცემთა ბაზა (ინგლისური)
პაპუა (მრავალმნიშვნელოვანი)

პაპუა შეიძლება აღნიშნავდეს: პაპუა-ახალი გვინეა — სახელმწიფო სამხრეთ-აღმოსავლეთ აზიასა და ოკეანეთში; პაპუა — პროვინცია ინდონეზიაში; პაპუა — პაპუა-ახალი გვინეის რეგიონი.
ინგვარ მოგზაური

ინგვარ მოგზაური (ძვ. სკანდ. Yngvarr víðförli; შვედ. Ingvar Vittfarne) — შვედი ვიკინგი, რომელიც ხელმძღვანელობდა საქართველოში მებრძოლ ექსპედიციას. ინგვარ მოგზაურის საგა აღწერს 1041 წელს ვიკინგების უკანასკნელი ლაშქრობას კასპიის ზღვაზე. ექსპედიცია სავარაუდოდ მიზნად ისახავდა ძველი სავაჭრო გზების ხელახლა გახსნას მას შემდეგ, რაც ვოლგის ბულგარელებმა და ხაზარებმა ამ გზაზე დაბრკოლებები შექმნეს. ინგვარ მოგზაურმა ეს ექსპედიცია შვედეთიდან წამოიწყო და მდინარე ვოლგის ქვევით სარაცენების მიწაზე გადავიდა. იქ ყოფნისას ვიკინგებმა, როგორც ჩანს, მონაწილეობა მიიღეს 1042 წელს საქართველოში გამართულ სასირეთის ბრძოლაში. შვედეთში აღმართული 27 რუნა ეძღვნება ინგვარის შორეულ ლაშქრობას. ინგვარის ძმის რუნა მიუთითებს იმაზე, რომ იგი ოქროს საძიებლად წავიდა აღმოსავლეთში, მაგრამ გარდაიცვალა სარაციებნის მიწაზე. სასირეთის ბრძოლა Svante Fischer (1999). Ingvarsstenarna i tid och rum Carl L. Thunberg (2010). Ingvarståget och dess monument The Ingvar Runestones on Google Maps (after Carl L. Thunberg 2010) ვიკინგების უკანასკნელი ლაშქრობა“ ↑ Logan, Donald F. (1992). The Vikings in History 2nd ed., p. 202. Routledge. ISBN 0-415-08396-6
HeForShe

HeForShe — გაეროს ქალთა ორგანიზაციის სოლიდარობის მოძრაობა გენდერული თანასწორობისთვის. მოძრაობის მიზანი არის ბიჭებისა და კაცების ჩართულობა გენდერული თანასწორობის მიღწევაში და ბრძოლა ნეგატიური გენდერული ნორმების წინააღმდეგ. მოძრაობა ემყარება აზრს, რომ გენდერული თანასწორობა არის სოციალური, ეკონომიკური და პოლიტიკური საკითხი, რომელიც გავლენას ახდენს ყველა ადამიანზე. HeforShe-ს ლოგო წარმოადგენს ქალებისა და კაცების ერთობას გენდერული თანასწორობისთვის ბრძოლაში, ვინაიდან მასში გაერთიანებულია ქალისა და კაცის გენდერული სიმბოლოები. „რაც უფრო ბევრს ვსაუბრობდი ფემინიზმზე, მით უფრო მეტად ვაანალიზებდი, რომ ქალების უფლებებისთვის ბრძოლა ძალიან ხშირად ასოცირდებოდა კაცთა სიძულვილზე. თუ რამე ვიცი დარწმუნებით, ისაა, რომ ეს უნდა შეწყდეს. ფემინიზმი არის რწმენა, რომ კაცებსა და ქალებს უნდა ჰქონდეთ თანაბარი უფლებები და შესაძლებლობები. ესაა თეორია სქესთა შორის პოლიტიკური, ეკონომიკური და სოციალური თანასწორობისა“ — ემა უოტსონი, გაეროს ქალთა ორგანიზაციის გლობალური კეთილი ნების ელჩი. კვლევების მიხედვით საჭიტოა კიდევ 257 წელი გენდერული სხვაობის აღმოსაფხვრელად, რაც საჭიროებს კაცების ჩართულობას. HeforShe არის გლობალური მცდელობა იმისა, რომ ჩართონ კაცები და ბიჭები სოციალური და კულტურული ბარიერებისგან გათავისუფლებაში, რომლებიც ხელს უშლის ქალებსა და გოგოებს თავიანთი პოტენციალის ასრულებისკენ და შესაბამისად, დადებითი გავლენა მოახნინონ მთელ საზოგადებაზე. გენდერული თანასწორობის მიღწევისთვის საჭიროა ინკლუზიური მიდგომა, რომელიც აღიარებს კაცებისა და ბიჭების მნიშვნელოვან როლს ქალების უფლებებში. HeforShe იწვევს კაცებსა და ბიჭებს ჩაერთონ თანაბარ პარტნიორებად გენდერული თანასწორობის მიღწევასთან ბრძოლაში, რომელიც სარგებლიანია მთელი კაცობრიობისთვის. გაეროს გენერალურმა მდივანმა ბან კი მუნმა და გაეროს ქალთა ორგანიზაციის გლობალური კეთილი ნების ელჩმა ემა უოტსონმა წარუდგინეს ეს კამპანია მსოფლიოს 2014 წელს, შედეგად მსოფლიოს გარშემო ასობით ათასმა ადამიანმა, მათ შორის მეტ დეიმონმა და ბარაკ ობამამ, მხარი დაუჭირა ამ კამპანიას. კამპანიის დაწყებისთანავე გაეროს ქალთა ორგანიზაციამ გააკეთა მოწოდება, რომ მობილიზებულიყო პირველი 10000 კაცი კამპანიაში. ამ მიზანს მიაღწიეს სამ დღეში. ახლა ოთხი წლის შემდეგ, HeforShe-ს ჰყავს 1,3 მილიარდი ერთგული წევრი, რომელთა რიცხვი კვლავ იზრდება. მხოლოდ შეერთებული შტატებიდან 141000+ კაცია ჩართული. ოფიციალური საიტი UN Women Emma Watson HeForShe Speech at the United Nations | UN Women 2014 TEDWoman 2015: Elizabeth Nyamayaro: An Invitation To Men Who Want A Better World For Women
ოდიშარია

საკუთარი სახელი ოდიშარია შეიძლება აღნიშნავდეს ერთ-ერთ შემდეგ პიროვნებათაგანს: არჩილ ოდიშარია — გეოლოგი, პოლიტიკოსი ბაჩო ოდიშარია — ჟურნალისტი ბექა ოდიშარია — იურისტ-ეკონომისტი, პოლიტიკოსი გურამ ოდიშარია — მწერალი, პოლიტიკოსი თამარ ოდიშარია — საბჭოთა პარტიული და სახელმწიფო მოხელე კონსტანტინე ოდიშარია (მარტვილელი) — სიძველეთა მკვლევარი რაულ ოდიშარია — ინჟინერი სერგი ოდიშარია — რენტგენოლოგი შალვა ოდიშარია — ემიგრანტი, საიდუმლო აგენტი
ჯორჯ ჯულიან ჰარნი

ჯორჯ ჯულიან ჰარნი (დ. 17 თებერვალი, 1817, დეპტფორდი — გ. 9 დეკემბერი, 1897, რიჩმონდი, სარის საგრაფო) — ინგლისის მუშათა მოძრაობის მოღვაწე, ჩარტიზმის მემარცხენე ფრთის ერთ-ერთი ლიდერი. მონაწილეობდა ლონდონის მუშათა ასოციაციის დაარსებაში (1836). 1838 წელს დააარსა რევოლუციურ-დემოკრატიული ასოციაცია. 1842 წლიდან იყო ჩარტისტული ცენტრალური ორგანოს „ნორთერნ სტარის“ („Northern Star“) და სხვა ჩარჩისტული გამოცემების რედაქტორი. 40-იან წლებში დაუახლოვდა კარლ მარქსსა და ფრიდრიხ ენგელსს. იყო კომუნისტთა კავშირის წევრი. ისევე როგორც სხვა ჩარტისტებმა ჰარნიმ ბოლომდე ვერ აღიქვა მეცნიერული კომუნიზმის იდეები. 1851 წლიდან დროებით ჩამოშორდა პროლეტარულ მოძრაობას. იყო I ინტერნაციონალის წევრი. ქართული საბჭოთა ენციკლოპედია, ტ. 11, თბ., 1987. — გვ. 604.
მანველიშვილები

მანველიშვილები — ქართული დიდებული საგვარეულო, რომელიც ვახტანგ VI-სთან ერთად გადაიხვეწა რუსეთში. თავიდან სახლობდნენ გურიის სამთავროში, სადაც XIX საუკუნის შუა ხანებამდე არაპრივილეგირებულები იყვნენ. ვახტანგ VI-ის სიგელში (1725 წ. 21 აგვისტო) მოიხსენიებიან გურულ თავადებად. ზოგიერთი მონაცემის თანახმად მინიჭებული ჰქონდათ „დიდი აზნაურის“ წოდება და ემსახურებოდნენ გურიელებს. ერთი პერიოდი ასკანის ციხისთავებიც (XVIII საუკუნის შუა წლებში) იყვნენ. XVII საუკუნის I ნახევრიდან XVIII საუკუნის I ნახევრამდე ფლობდნენ საკუთარ სათავადოს. თავისი მდგომარეობითაც ისინი თავადებს უახლოვდებობდნენ. 1738 წელს ამავე სტატუსით მსახურობენ რუსეთის იმპერიაში. მანველშვილებმა რუსეთის უღელქვეშ 1863 წ. 3 ივლისს რუსეთის იმპერიის სახელმწიფო საბჭოს უმაღლესი გადაწყვეტილებით თავადობა საქართველოს ტერიტორიაზე (აგრეთვე, თვითონ რუსეთში – ეკატერინოსლავისა და პოლტავის გუბერნიაში). გვარი რუსიფიცირებული იყო, როგორც მანველოვი (რუს. Манвелов). ასკანის ციხე ჩხატარაიშვილი ქ., „გურიის სამთავრო“, თბ., 1959. — გვ. 44-45. Думин С. В. Князья Манвеловы // Дворянские роды Российской империи. Том 4. Князья Царства Грузинского. — გვ. 171–173. საქართველოს ისტორიის ატლასი : მეორე, შევსებული და გადამუშავებული გამოცემა, თბილისი: გამომცემლობა „არტანუჯი“, 2016. — გვ. 46, 49, ISBN 978-9941-463-83-9. ↑ ძველად — მანელიშვილები ↑ ჩხატარაიშვილი ქ., „გურიის სამთავრო“, თბ., 1959. — გვ. 44-45. ↑ საქართველოს ისტორიის ატლასი : მეორე, შევსებული და გადამუშავებული გამოცემა, თბილისი: გამომცემლობა „არტანუჯი“, 2016. — გვ. 46, 49, ISBN 978-9941-463-83-9.
პაპასკირი

საკუთარი სახელი პაპასკირი ან პაპასქირი შეიძლება აღნიშნავდეს ერთ-ერთ შემდეგ პიროვნებათაგანს: ზურაბ პაპასქირი — ქართველი ისტორიკოსი ივანე პაპასკირი — აფხაზი მწერალი ლიდა პაპასკირი — ქართველი ეკონომისტი
პატარაია

საკუთარი სახელი პატარაია შეიძლება აღნიშნავდეს ერთ-ერთ შემდეგ პიროვნებათაგანს: ბაია პატარაია — ქართველი იურისტი, ფემინისტი გიორგი პატარაია — ქართველი პათომორფოლოგი გურამ პატარაია — ქართველი კინორეჟისორი დავით პატარაია — ქართველი სამართალმცოდნე ვასო პატარაია — ქართველი მწერალი, დრამატურგი
ნინო ლორთქიფანიძე

ნინო ლორთქიფანიძე (დ. 11 ივნისი, 1959, თბილისი) — ქართველი თეატრისა და კინოს მსახიობი. 1980 წელს დაამთავრა შოთა რუსთაველის სახელობის თეატრალური ინსტიტუტის სამსახიობო ფაკულტეტი. მოზარდ-მაყურებელთა თეატრში განასახიერა როლები: პრესცენტრი (ფ. შილერი, კ. გოცი „პრინცესა ტურანდოტი“, რეჟ. გ. ბრეგაძე), გუსტავსონი, თეატრის დირექტორი (ასტრიდ ლინდგრენი „პეპი გრძელი წინდა“ რეჟ. გ. თავაძე), დედოფალი (ა. სულაკაური „სალამურა“ რეჟ. კოტე მირიანაშვილი), ქეთო (ნ. დუმბაძე, გ. ლორთქიფანიძე „მე ვხედავ მზეს“, რეჟ. დ. ხვთისიაშვილი), ნათელა, ეთერიკო (ლ. ბუღაძე „7+1“ რეჟ. გ. ქაჩიბაია), ძიძა (იაკობ გოგებაშვილი „იავნანამ რა ჰქმნა?“, რეჟ. ო. ბაღათურია), იბრუხტი (გ. ნახუცრიშვილი „ნაცარქექია“, რეჟ. დ. ხვთისიაშვილი), ეკა (დ. კლდიაშვილი „ირინეს ბედნიერება“, რეჟ. დ. ხვთისიაშვილი) და სხვა. კოტე მარჯანიშვილის თეატრის სცენაზე განსახიერებული როლებიდან აღსანიშნავია: შორენა (კ. გამსახურდია, „დიდოსტატის მარჯვენა“ რეჟ. დ. ანდღულაძე), ია (ვ. კოროსტილიოვი „მარტოობის დღესასწაული“, რეჟ. გ. ლორთქიფანიძე). რუსთაველის სახელობის თეატრის სცენაზე ნათამაშები როლები: ხათუნა (თ. მეტრეველი „შეშლილი, შეშლილი ახალი წელი", რეჟ. რ. ჩხაიძე), ექიმი (თ. ჭილაძე „როლი დამწყები მსახიობი გოგონასათვის“, რეჟ. რ. სტურუა), ვერა (ა. ვამპილოვი „იხვებზე ნადირობა“, რეჟ. ა. ვარსიმაშვილი, „დედა ენა“ რეჟ. რ. სტურუა). გადაღებულია მხატვრულ ფილმებში: „ძილისპირული“, „თეთრი ბაირაღები“, „წიგნი ფიცისა“, „ნუ გააღვიძებ!“, „გამარჯობა ყველას“, „ანდერძი", „ღამის ზარები“ და სხვ. 1966 — „მზის საათი“ — (რეჟ. ლერი სიხარულიძე) 1980 — „გამარჯობა ყველას“ (ფიროსმანი) — ია (რეჟ. გიგა ლორთქიფანიძე) 1982 — „ანდერძი“ — ნინო (რეჟ. ნანა დვალიშვილი) 1983 — „წიგნი ფიცისა“ — აიდე (რეჟ. გიგა ლორთქიფანიძე) 1983 — „ძილისპირული“ — ნინო (რეჟ. ნარგიზა გარდაფხაძე) 1990 — „თეთრი ბაირაღები“ — ნუნუ ექიმი (რეჟ. გიგა ლორთქიფანიძე) 1997 — „ღამის ზარები“ — კირა (რეჟ. გიგა ლორთქიფანიძე) 1993 — „დინოზავრის კვერცხი“ (და სასახლეში ვნახავ სიხარულს…) — (რეჟ. ქეთი დოლიძე) 2003 — „ღმერთო, რისი გულისთვის… – უმადური“ — (რეჟ. გიგა ლორთქიფანიძე) ნინო ლორთქიფანიძე — საქართველოს ბიოგრაფიული ლექსიკონი ნინო ლორთქიფანიძე — ეროვნული ფილმოგრაფია ნინო ლორთქიფანიძე — კინოფილმების ინტერნეტ მონაცემთა ბაზა (ინგლისური)
დინოზავრის კვერცხი

„დინოზავრის კვერცხი (და სასახლეში ვნახავ სიხარულს…)“ — სს „ქართული ფილმის“ 1993 წლის მხატვრული ფილმი, რომლის რეჟისორია ქეთი დოლიძე. პოლონეთში სამეცნიერო სიმპოზიუმზე გამგზავრებულ ქართველ მეცნიერთა ჯგუფს ძველ ციხე-სიმაგრეში დააბინავებენ. ჯგუფის ერთ-ერთი წევრით პოლონელ დიდგვაროვანთა შთამომავალი, შუახნის მამაკაცი მოიხიბლება. მანამდე მოკრძალებულ, შეუმჩნეველ მეცნიერს სიყვარული მომხიბვლელ ქალად აქცევს. მარი (მარინა) ჯანაშია — ლიზა ოცხელი დანიელ ოლბრიხსკი — მიხაილი ბეატა ტიშკევიჩი — ეველინა გივი დგებუაძე — შალვა იან მახულსკი — ვაცეკი ნანული სარაჯიშვილი — ზიზი მარია სუიბი — მარია ნინო ლორთქიფანიძე — დოდო იეჟი ნოვაკი — მოხუცი ებრაელი იან პავლოვსკი — აკადემიკოსი ზიგმუნდ ბლავუტი — ზიგმუნდი დარიუსჰ გნატოვსკი — მზარეული ქეთი დოლიძე — და ლია კაპანაძე თამარ ბზიავა თორნიკე ბზიავა გიო ბადრიძე „დინოზავრის კვერცხი (და სასახლეში ვნახავ სიხარულს…)“ [დაარქივებული] — ეროვნული ფილმოგრაფია „დინოზავრის კვერცხი (და სასახლეში ვნახავ სიხარულს…)“ — კინოფილმების ინტერნეტ-მონაცემთა ბაზა (ინგლისური)
Hang in Long Enough

„Hang in Long Enough“ — ინგლისელი მომღერალ და სიმღერების ავტორ ფილ კოლინზის სინგლი ალბომიდან ...But Seriously. გამოვიდა 1990 წელს. ეს არის ალბომის უკანასკნელი სინგლი. იგი მოხვდა აშშ ბილბორდის ცხელი 100-ეულის #23 პოზიციაზე და #34 ადგილზე ბრიტანეთის სინგლების ჩარტში. Hang in Long Enough – 4:48 Around the World in 80 Presets – 5:46 Hang in Long Enough (Pettibone 12" Mix) – 7:57 Hang in Long Enough – 4:47 That's How I Feel – 5:07 Hang in Long Enough (Pettibone Dub Mix) – 6:09 მხარე 1 Hang in Long Enough (Club Mix) – 7:57 მხარე 2 Hang in Long Enough (Pop Club Mix) – 7:07 Hang in Long Enough (Dub 1) – 5:03 Hang in Long Enough (CD Maxi) საიტზე Discogs Hang in Long Enough (CD Maxi შეზღუდული გამოცემა) საიტზე Discogs Hang in Long Enough (12" სინგლი) საიტზე Discogs
რუხაია

საკუთარი სახელი რუხაია შეიძლება აღნიშნავდეს ერთ-ერთ შემდეგ პიროვნებათაგანს: გრიგოლ რუხაია — ქართველი პოეტი, მწერალი ფრიდონ რუხაია — ქართველი ინჟინერი, პოლიტიკოსი
სალია

საკუთარი სახელი სალია შეიძლება აღნიშნავდეს ერთ-ერთ შემდეგ პიროვნებათაგანს: კალისტრატე სალია — ქართველი ისტორიკოსი, ემიგრანტი კონსტანტინე სალია — ქართველი ინჟინერი, თანამდებობის პირი ნინო სალია — ქართველი ისტორიკოსი, პუბლიცისტი
სალია (მრავალმნიშვნელოვანი)

სალია შეიძლება აღნიშნავდეს ერთ-ერთს ჩამოთვლილთაგან: სალია — გვარი საქართველოში სალია (მეიოს საგრაფო) — დასახლებული პუნქტი ირლანდიაში სალია (მუნიციპალიტეტი) — ქალაქი და მუნიციპალიტეტი ესპანეთში
სამუშია

საკუთარი სახელი სამუშია შეიძლება აღნიშნავდეს ერთ-ერთ შემდეგ პიროვნებათაგანს: გურამ სამუშია — ქართველი ფეხბურთელი დავით სამუშია — ქართველი სპორტსმენი (მკლავჭიდი) ცოტნე სამუშია — ქართველი ფეხბურთელი ჯაბა სამუშია — ქართველი ისტორიკოსი, თანამდებობის პირი
სხულუხია

საკუთარი სახელი სხულუხია შეიძლება აღნიშნავდეს ერთ-ერთ შემდეგ პიროვნებათაგანს: გრიგოლ სხულუხია — საბჭოთა კავშირის გმირი, უმცროსი სერჟანტი ვინარი სხულუხია — აგრონომი, სოციალისტური შრომის გმირი მირზა სხულუხია — სპორტსმენი (თავისუფალი ჭიდაობა) სპირიდონ სხულუხია — I მსოფლიო ომის მონაწილე, წმ. გიორგის ორდენის კავალერი